rejauldu/bengali-wikipedia huggingface dataset:
দিঘল সাঁগ্রা (বৈজ্ঞানিক নাম: Notocrypta paralysos (Wood-Mason & de Nicéville)) 'হেসপারিডি' (Hespaeriidae) বা স্কিপারস (Skippers) গোত্র ও  'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।   আকার   দিঘল সাঁগ্রা এর প্রসারিত অবস্থায় ডানার আকার ৩৩-৪০ মিলিমিটার দৈর্ঘ্যের হয়।  উপপ্রজাতি  ভারতে প্রাপ্ত দিঘল সাঁগ্রা এর উপপ্রজাতি হল-    Notocrypta paralysos paralysos (Wood-Mason & de Nicéville, 1881) – Andaman Common Banded Demon   Notocrypta paralysos mangla Evans, 1949 – Sahyadri Common Banded Demon   Notocrypta paralysos asawa Fruhstorfer, 1911 – Indo-Chinese Common Banded Demon   বিস্তার  ভারত (পশ্চিমঘাট পর্বত [দক্ষিণ গোয়া], হিমাচল প্রদেশ থেকে অরুণাচল প্রদেশ, উত্তর-পূর্ব ভারত,আন্দামান) নেপাল, ভুটান, বাংলাদেশ, মায়ানমার, শ্রীলঙ্কা এর বিভিন্ন অঞ্চলে এদের পাওয়া যায়। বর্ণনা প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  তান সাঁগ্রা  ও  সাঁগ্রা এর সাথে ভীষণ সাদৃশ্য যুক্ত ।  ডানার উপরিতল কালো বা ঘন কালচে বাদামি ও সাদা দাগ-ছোপ-বন্ধনী যুক্ত । সামনের ডানায় একটি অর্ধ-স্বচ্ছ , চওড়া ও সামান্য বাঁকা ডিসকাল বন্ধনী বর্তমান যাহা কোস্টা অবধি বিস্তৃত নয়; যদিও কিছু নমুনায় বন্ধনীটিকে কোস্টা স্পর্শ করতে দেখা যায়। উক্ত ডিসকাল বন্ধনী নিচের দিকে ডরসামের খানিক উপরে ১ নং শিরা পর্যন্ত বিন্যস্ত । ডিসকাল বন্ধনীটি কতকগুলি ঘনভাবে সংলগ্ন ছোপের দ্বারা সৃষ্ট ও কনুই আকৃতির (elbow shaped)। কোস্টার ঠিক নিচে তান সাঁগ্রা  ও  সাঁগ্রা এর ন্যায় ৬ থেকে ৮ নং শিরামধ্যে ( Inter-space) কোনো সাব-এপিক্যাল ক্ষুদ্র ছোপ বা বিন্দু থাকে না ; তবে কিছু কিছু নমুনাতে শীর্ষভাগের নিচে ৪ নং শিরামধ্যে একটি সাদা অর্ধ-স্বচ্ছ বিন্দু লক্ষ্য করা যায় । পিছনের ডানা দাগ-ছোপ হীন । ডানার নিম্নতল কালচে বাদামি ও ফ্যাকাশে সাদা আঁশে হালকাভাবে ছাওয়া । সামনের ও পিছনের ডানা উপরিতলের একদম অনুরূপ।স্ত্রী-পুরুষ উভয় প্রকারই  অনুরূপ।  শুঙ্গ কালো, শীর্ষের খানিক নিচে সাদা দাগযুক্ত ও শীর্ষ আঁকশির ন্যায় বাঁকানো । মাথা, বক্ষদেশ (thorax ) উদর উপরিতলের কালচে বাদামি বা কালো ও নিম্নতলে ফ্যাকাশে বাদামি।Wynter-Blyth, M.A. (1957) Butterflies of the Indian Region, pg 489.   আচরণ  এই প্রজাতি সুলভ দর্শন ও দ্রুত উড়ান বিশিষ্ট। এই প্রজাতির সাথে তান সাঁগ্রা (Notocrypta feisthamelii) ও সাঁগ্রা (Notocrypta curvifascia) প্রজাতির স্বভাবের অনেক মিল দেখা যায়। অন্যান্য ডেমনদের ন্যায় দিঘল সাঁগ্রা ছায়াচ্ছন্ন পরিবেশ পছন্দ করে। এরা সকাল, পড়ন্ত বিকেল ও সন্ধ্যার সময় সক্রিয় থাকে; দিনের বাকি সময় নিচু উচ্ছতাযুক্ত ঝোপঝাড় বা পাতার আশ্রয়ে ছায়াচ্ছন্ন পরিবেশে কাটায়। এরা স্থানিক স্বভাব বিশিষ্ট (territorial habit) এবং প্রায়শই খানিক উড়ে আবার পূর্বের বসার জায়গায় ফিরে আসে।প্রায়শই এদের পাতায়, ডালে, ভিজে মাটিতে ও পাথরের ভিজে ছোপে বসে খ্যাদ্যরস আহরণ করতে ও রোদ পোহাতে দেখা যায়। এরা হালকা রোদে বারবার রোদ পোহাতে আসে, তবে সংক্ষিপ্ত সময়ের জন্য।বিভিন্ন বড় আকারের বুনো ফুলের ভিতরে খানিক সেধিয়ে গিয়ে মধুপান করতে এদের প্রায়ই চোখে পড়ে। জঙ্গলের ভিতর ফাঁকা জায়গা, জঙ্গলের পথে, কিনারে ও নদী বা ঝর্ণার ছায়াচ্ছন্ন অংশ এদের বিচরণ ক্ষেত্র। ঘন,আর্দ্র চিরহরিৎ বনভূমি এদের বিশেষ পছন্দের বাসস্থান। পাহাড়ি জঙ্গলে মার্চ থেকে নভেম্বর পর্যন্ত এদের বিচরণ নজরে আসে।  তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:অরুণাচল প্রদেশে প্রাপ্ত হেসপেরায়িডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:সিঙ্গাপুরের প্রজাপতি
নূর মসজিদ ইংল্যান্ড এর পশ্চিম সাসেক্স বরোর ক্রলিতে অবস্থিত একটি মসজিদ। মসজিদটি ১৮ জানুয়ারী ২০১৪ সালে খোলা হয়েছিল।   ইতিহাস  মসজিদটি পূর্বে একটি পেন্টেকস্টাল গির্জা ছিল। এটি ২০১৪ সালে অধিগ্রহণ করা হয়েছিল। এটি সংস্কার করা হয়েছিল এবং ২০১৪ সালের জানুয়ারিতে আহমদিয়া মুসলিম সম্প্রদায় এর খলিফা মির্জা মসরুর আহমদ মসজিদ হিসাবে উদ্বোধন করেন।  তথ্যসূত্র  বিষয়শ্রেণী:ক্রলির ভবন এবং স্থাপনা বিষয়শ্রেণী:পশ্চিম সাসেক্সের ধর্মীয় ভবন এবং স্থাপনা বিষয়শ্রেণী:২০১৪-এ সম্পন্ন মসজিদ বিষয়শ্রেণী:যুক্তরাজ্যের আহমদিয়া মসজিদ
হাইল বিজয় (দ্বিতীয় সৌদি-রশিদি যুদ্ধ বলেও পরিচিত) ছিল সৌদি বাহিনীর সাথে হাইল আমিরাতের (জাবাল শামার) লড়াই। এতে ব্রিটিশ ও সৌদিদের মিত্র ইখওয়ানরা সামরিক সহায়তা দিয়েছিল। হাইল আমিরাত এসময় রশিদিদের অধীন ছিল। ১৯২১ সালের ২ নভেম্বর জাবাল শামার সৌদি বাহিনীর কাছে আত্মসমর্পণ করে।  আরও দেখুন মধ্যপ্রাচ্যে আধুনিক সংঘাতের তালিকা  তথ্যসূত্র  বিষয়শ্রেণী:সৌদি আরবের ইতিহাস বিষয়শ্রেণী:১৯২১-এ সৌদি আরব বিষয়শ্রেণী:১৯২১-এর সংঘর্ষ বিষয়শ্রেণী:সৌদি আরব জড়িত লড়াই বিষয়শ্রেণী:১৯২১-এর সশস্ত্র সংঘাত
ক্রিশ্চিয়ান যোহান হাইনরিখ হাইনে () (ডিসেম্বর ১৩, ১৭৯৭ - ফেব্রুয়ারি ১৭, ১৮৫৬) ছিলেন জার্মান কবি, সাংবাদিক, গদ্যকার এবং সাহিত্য সমালোচক। জার্মানির বাইরে তিনি মূলত প্রথমদিকের গীতধর্মী কবিতাগুলোর জন্য জনপ্রিয় হন। তার কবিতাগুলো পরবর্তীতে রবার্ট স্যুম্যান ও ফ্রেঞ্জ স্যুম্যানের মত বিখ্যত সঙ্গীত পরিচালকরা কম্পোজ করে সঙ্গীতে রূপান্তর করেন। তার অনেক কবিতা রাজনৈতিক ব্যঙ্গ বিদ্রুপময় হওয়ায় জার্মান সরকার সেগুলো নিষিদ্ধ ঘোষণা করেছিল। তিনি তার জীবনের শেষ পঁচিশ বছর ফ্রান্সে নির্বাসনে কাটান এবং ১৭ ফেব্রুয়ারি ১৮৫৬ সালে পরলোক গমন করেন।Sammons in Heinrich Heine: Alternative Perspectives 1985-2005 , p. 343,344   গ্যালারি     আরও দেখুন    ডাই লোটোসব্লাম  অন উইংস অব সংগ  হাইনরিশ হাইনে বিশ্ববিদ্যালয়, ডুসেল্ডওর্ফ  হাইনরিশ হাইনে প্রাইজ   তথ্যসূত্র    উৎস        বহিঃসংযোগ      ইংরেজি ভাষায়  Works by/about Heinrich Heine at Internet Archive The German classics of the nineteenth and twentieth centuries: masterpieces of German literature translated into English" 1913–1914   Parallel German/English text of Heine's poem Geoffroy Rudel and Melisande of Tripoli  Deutsche Welle's review of Heinrich Heine in 2006, 150 years after his death  "Ihr Lieder! Ihr meine guten Lieder!" a performer's guide, and "Heine Lieder Query" a searchable database with over 8000 entries, both covering musical settings of Heine's poetry for one or two voices, by Peter W. Shea  Art of the States: The Resounding Lyre – musical setting of Heine's poem "Halleluja"  Heinrich Heine's holy hits – Georg Klein's top ten Heine quotes on religion   Loving Herodias  by David P. Goldman, First Things  Heinrich Heine(German author)-Britannica Online Encyclopedia  জার্মান ভাষায়  German Heinrich Heine society  Heinrich Heine institute  Heinrich Heine portal – annotated, scholarly digital edition of Heine's complete works and letters with more than 12.000 digital images of original manuscripts, first editions, etc.  Complete works of Heine online  Heine multimedial – Heine events, multimedial biography, interpretation of works, rankings, quiz, manga, etc.  All poems of Heinrich Heine  Rearbuilding is House of Heinrich Heines birth   বিষয়শ্রেণী:১৭৯৭-এ জন্ম বিষয়শ্রেণী:১৮৫৬-এ মৃত্যু বিষয়শ্রেণী:১৯শ-শতাব্দীর জার্মান ব্যক্তি বিষয়শ্রেণী:জার্মান কবি বিষয়শ্রেণী:জার্মান-ভাষার কবি বিষয়শ্রেণী:রোমান্টিক কবি বিষয়শ্রেণী:জার্মান প্রোটেস্ট্যান্ট বিষয়শ্রেণী:জার্মান ভ্রমণ লেখক বিষয়শ্রেণী:জার্মান সমাজতন্ত্রী বিষয়শ্রেণী:ইহুদি জার্মান ইতিহাস বিষয়শ্রেণী:ইহুদি কবি বিষয়শ্রেণী:জার্মান ইহুদি বিষয়শ্রেণী:বন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইউনিভার্সিটি অফ গ্যটিঙেনের প্রাক্তন শিক্ষার্থী বিষয়শ্রেণী:ফ্রান্সে জার্মান নির্বাসিত বিষয়শ্রেণী:ডুসেল্ডওর্ফের ব্যক্তিত্ব বিষয়শ্রেণী:হাইনরিশ হাইনে বিষয়শ্রেণী:১৯শ শতাব্দীর জার্মান লেখক বিষয়শ্রেণী:জার্মান লুথারান বিষয়শ্রেণী:মহাকবি
নুনাভুট (; ; Inuktitut syllabics  ) হচ্ছে কানাডার সবচেয়ে নতুন, বৃহত্তর, এবং একেবারে উত্তর অবস্থিত অঞ্চল। এটি এপ্রিল ১, ১৯৯৯-এ আনুষ্ঠানিকভাবে উত্তরপশ্চিম অধীনস্থ অঞ্চলসমূহ থেকে পৃথক হয়  "নুনাভুট আইন" এবং নুনাভুট ভূমি দাবি চুক্তি আইন এর মাধ্যমে। নুনাভুটের সৃষ্টির মাধ্যমে কানাডার রাজনৈতিক মানচিত্রে প্রথম বৃহত্তর পরিবর্তন দেখা দেয় ১৯৪৯-এ নিউফাউন্ডল্যান্ড ও লাব্রাডর এর কনফেডারেশনের পর থেকে।  নুনাভুট উত্তর কানাডা ও কানাডীয় আর্কটিক দ্বীপপুঞ্জ এর একটি বিশাল এলাকা নিয়ে বিস্তৃত। এটির বিশাল এলাকা একে তৈরি করেছে বিশ্বের পঞ্চম-বৃহত্তম সাব-ডিভিশন এলাকা, আরোও উত্তর আমেরিকার দ্বিতীয় বৃহত্তম (গ্রীনল্যান্ডের পরে)। ব্যাফিন দ্বীপ এর পূর্বে অবস্থিত এর রাজধানী ইকালুইট (সাবেক "ফ্রেবিশার বে"), নির্বাচন করা হয়েছিলো ১৯৯৫ রাজধানী গনভোট এর মাধ্যমে। অন্যন্য প্রধান সম্প্রদায়গুলির মধ্যে রয়েছে রানকিং ইনলেট আঞ্চলিক কেন্দ্র এবং কেমব্রিজ বে। নুনাভুটে আরো রয়েছে দূরবর্তী উত্তর দিকের এললেসমেইরে আইল্যান্ড, পাশাপাশি পশ্চিমে ভিক্টোরিয়া দ্বীপ এর পূর্ব ও দক্ষিণের অংশ  এবং জেমস বে এর আকিমিসকি দ্বীপ বাকি অঞ্চলটির দক্ষিণ-পূর্ব পর্যন্ত বিস্তৃত। এটি কানাডার একমাত্র ভূতাত্ত্বিক অঞ্চল যা হাইওয়ে দ্বারা উত্তর আমেরিকার বাকি অংশের সাথে সংযুক্ত নয়।  কানাডার প্রদেশ ও অঞ্চলসমূহের মধ্যে নুনাভুট হচ্ছে আয়তনে সবচেয়ে বৃহত্তর এবং দ্বিতীয় সর্বনিম্ন জনবহুল এলাকা। নুনাভুট বিশ্বের সবচেয়ে দূরস্থিত, অতিশয় জনবিরল অঞ্চলের একটি, এই অঞ্চলের জনসংখ্যা ৩৫,৯৪৪ জন, বেশিরভাগই ইনুইট,  অঞ্চল নিয়ে ছড়িয়ে আছে, অথবা বলা যায় মেক্সিকোর তুলনায় সামান্য ছোট। নুনাভুট হচ্ছে বিশ্বের একেবারে উত্তরে অবস্থিত জনবসতির অঞ্চল, অ্যালার্ট এর স্থান। thumb| ("pointer like a window") inuksuk, Foxe peninsula, Baffin Island   ভূগোল  নুনাভুট  ভূমি এবং  জলের এলাকা নিয়ে উত্তর কানাডায় বিস্তৃত। এই অঞ্চলে অন্তভুর্ক্ত রয়েছে মূল ভূখণ্ড, অধিকাংশ আর্কটিক দ্বীপমালা, এবং হাডসন উপসাগর, জেমস উপসাগর, এবং আনগাবা উপসাগর এর সকল দ্বীপ, অন্তভুর্ক্ত রয়েছে বেলচের দ্বীপ, যেটি উত্তর পশ্চিম অঞ্চলে যুক্ত রয়েছে। যা একে তৈরি করেছে পৃথিবীর পঞ্চম-বৃহত্তম সাবন্যাশনাল এনটিটি (বা প্রশাসনিক বিভাগ)।  যদি নুনাভুট একটি দেশ হতো তাহলে এটি আয়তনে ১৫তম বৃহত্তম দেশ হতো।See List of countries and outlying territories by total area  নুনাভুটের সঙ্গে উত্তরপশ্চিম অধীনস্থ অঞ্চলসমূহ এর ভূমি সীমানা রয়েছে কিছু দ্বীপের পাশাপাশি মূল ভূখণ্ডের, মূল ভূখণ্ডের দক্ষিণে ম্যানিটোবার সঙ্গে, দক্ষিণ-পশ্চিমে সাসক্যাচুয়ান (একক চার কোণার বিন্দুতে), এবং কিলিনিক দ্বীপ-এ নিউফাউন্ডল্যান্ড ও লাব্রাডর এর সঙ্গে একটি ছোট ভূমি সীমানা রয়েছে।  জেমস উপসাগর-এ দুইটি স্থানে অন্টারিও এর সঙ্গে সীমানা রয়েছে : বড়টি অবস্থিত আকিমিসকি দ্বীপ এর পশ্চিমে, এবং ছোটটি অ্যালবানি নদীকে ঘিরে ফাফার্ড দ্বীপের নিকটে। এটির আরোও উপকূলবর্তী সীমানা রয়েছে গ্রীনল্যান্ড এবং কুবেক, অন্টারিও এবং ম্যানিটোবার সঙ্গে।  নুনাভুটের সর্বোচ্চ বিন্দু হচ্ছে এললেসমেইরে আইল্যান্ডের বারকিউ শিখর যা ()। জনসংখ্যার ঘনত্ব হচ্ছে ০.০১৯ জন/কিমি২ (০.০৫ জন/বর্গকিমি মাইল), যা বিশ্বের সর্বনিম্নগুলোর একটি। তুলনামূলক ভাবে, গ্রীনল্যান্ড এরও প্রায় একই এলাকা এবং প্রায় দ্বিগুণ জনসংখ্যা।  তথ্যসূত্র  বিষয়শ্রেণী:কানাডার প্রদেশ বিষয়শ্রেণী:১৯৯৯-এ প্রতিষ্ঠিত রাষ্ট্র ও অঞ্চল বিষয়শ্রেণী:উত্তর মহাসাগর
মেটেপিঠ লাটোরা () (বৈজ্ঞানিক নাম:Lanius tephronotus) এটি একটি পরিযায়ী পাখি। বাংলাদেশ, ভারত, নেপাল, ভুটান, পাকিস্তান, থাইল্যান্ড, ভিয়েতনাম, মিয়ানমারসহ দক্ষিণ-পূর্ব এশিয়ায় এদের বেশি দেখা যায়।  তথ্যসূত্র  বিষয়শ্রেণী:এশিয়ার পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:পাকিস্তানের পাখি বিষয়শ্রেণী:আফগানিস্তানের পাখি বিষয়শ্রেণী:১৮৩১-এ বর্ণিত পাখি বিষয়শ্রেণী:নিকোলাস আইলওয়ার্ড ভিগর্স কর্তৃক নামকরণকৃত ট্যাক্সা বিষয়শ্রেণী:উত্তর ভারতের পাখি বিষয়শ্রেণী:নেপালের পাখি বিষয়শ্রেণী:ভুটানের পাখি বিষয়শ্রেণী:তিব্বতের পাখি
thumb|স্লিদার.আইও গেমপ্লে এর একটি উদাহরণ, দেখানো হয়েছে যে একজন খেলোয়াড়ের কৃমি মারা গেছে এমন আরেকটি কৃমির দেহাবশেষ খাচ্ছে। এটি মানচিত্রের একটি অংশ মাত্র।  স্লিদার.আইও হলো একটি বহুখেলোয়াড় অনলাইন গেম, যা আইওএস, অ্যান্ড্রয়েড ও ওয়েব ব্রাউজারের জন্য লভ্য এবং স্টিভ হাউস দ্বারা উন্নীত। খেলোয়াড়রা কীটের সমরুপ একটি অবতারকে নিয়ন্ত্রণ করতে পারে, যেটি উভয় অন্যান্য খেলোয়াড় এবং মানচিত্রে স্বাভাবিকভাবে সৃষ্টি হওয়া বহুরঙের গুলি খাওয়ার মাধ্যমে আকারে বড় হয়ে উঠে। গেমটির লক্ষ্য হলো সার্ভারে দীর্ঘতম কীট হয়ে উঠা। স্লিদার.আইও গেমটিতে ২০১৫ সালের জনপ্রিয় ওয়েব গেম, আগার.আইও এর কল্পনার সাথে মিল রয়েছে এবং পূর্বকালীন আর্কেড গেম স্নেক এর স্মৃতিবাহী।  গেমটির জনপ্রিয়তা গড়ে উঠে পিউডিপাই এর মতো বহুসংখ্যক ইউটিউব ব্যবহারকারীদের মাঝে পদোন্নতি এবং এটির অ্যাপ স্টোরে শীর্ষ স্থান অর্জানের দ্বারা। স্লিদার.আইও এর ব্রাউজার সংস্করণ জুলাই ২০১৬ পর্যন্ত ১০০০ সর্বোচ্চ ভ্রমণকৃত সাইটগুলির মধ্যে একটি হিসেবে অ্যালেক্সা দ্বারা স্থান প্রদান করা হয়। অন্যদিকে, আইওএস সংস্করণটি অ্যাপ স্টোরে সর্বোচ্চ ডাইনলোড করা প্রথম স্থান দখল করে। গেমটির মোবাইল সংস্করণটি অ্যান্ড্রয়েডের জন্য ২৭ মার্চ, ২০১৬-তে মুক্তি দেওয়া হয়। গেমটির অভ্যর্থনা ধনাত্মক ছিল। পর্যালোচকরা এটির উপস্থিতি এবং কাস্টমাইজেশনের জন্য প্রশংসা করে, কিন্তু গেমটির নিম্ন রিপ্লে মান এবং বিজ্ঞাপন অপসারণের জন্য ব্যবহারকারীদের আবশ্যিক অর্থাদি দেওয়ার জন্য সমালোচনা করেন।  টীকা  তথ্যসূত্র  বহিঃসংযোগ    বিষয়শ্রেণী:২০১৬-এর ভিডিও গেম বিষয়শ্রেণী:অ্যান্ড্রয়েড (অপারেটিং সিস্টেম) গেম বিষয়শ্রেণী:ব্রাউজার গেম বিষয়শ্রেণী:আইওএস গেম বিষয়শ্রেণী:স্নেক ভিডিও গেম বিষয়শ্রেণী:যুক্তরাষ্ট্রে উন্নীত ভিডিও গেম বিষয়শ্রেণী:বিনামূল্যে খেলার ভিডিও গেম বিষয়শ্রেণী:নৈমিত্তিক গেম বিষয়শ্রেণী:দলবদ্ধ নৈমিত্তিক গেম বিষয়শ্রেণী:.আইও ভিডিও গেম বিষয়শ্রেণী:ব্রাউজার-ভিত্তিক বহুখেলোয়াড় ভিডিও গেম বিষয়শ্রেণী:দলগত খেলোয়াড় ভিডিও গেম
এ কে এম জয়নুল আবেদীন খান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১৬-১০-২০১১   জন্ম ও শিক্ষাজীবন  এ কে এম জয়নুল আবেদীন খানের জন্ম  ঝালকাঠি জেলার সদর উপজেলার ধারাখানা গ্রামে। তার বাবার নাম ছোমেদ আলী খান এবং মায়ের নাম বেগম চান বুড়ু। তার স্ত্রীর নাম ফেরদৌসী আরা জয়নুল। তাদের এক ছেলে ও দুই মেয়ে।    কর্মজীবন  ১৯৭১ সালে ছিলেন বিশ্ববিদ্যালয়ের ছাত্র এ কে এম জয়নুল আবেদীন খান। পাকিস্তানের করাচি বিশ্ববিদ্যালয়ের অর্থনীতি বিভাগে অনার্স দ্বিতীয় বর্ষে অধ্যয়নরত অবস্থায় শুরু হয় মুক্তিযুদ্ধ। ২১ এপ্রিল সেখান থেকে কৌশলে দেশে ফেরেন তিনি। কয়েক দিন পর  ভারতে গিয়ে মুক্তিযুদ্ধে যোগ দেন। প্রশিক্ষণ শেষে ২ নম্বর সেক্টরে বৃহত্তর ঢাকার বিভিন্ন স্থানে গেরিলাযুদ্ধ করেন। তিনি ছিলেন প্লাটুন কমান্ডার।   মুক্তিযুদ্ধে ভূমিকা  ১৯৭১ সালের শেষ দিক। রাতে গোপন শিবির থেকে বেরিয়ে পড়লেন এ কে এম জয়নুল আবেদীন খানসহ একদল মুক্তিযোদ্ধা। তারা বেশির ভাগ স্বল্প প্রশিক্ষণপ্রাপ্ত। জলপথে নৌকায় করে পৌঁছালেন লক্ষ্যস্থলে। ঢাকা-চট্টগ্রাম রেলপথের পুবাইল-আড়িখোলা রেলস্টেশনের মাঝামাঝি এক স্থানে। সেখানে আছে ছোট একটি রেলসেতু। রেলপথের দুই পাশের বেশির ভাগ স্থানই ছিল জলমগ্ন। বেশ দূরে একটি গ্রাম। দু-তিন ঘণ্টা পরপর ট্রেন চলাচলের শব্দ ছাড়া আর কোনো শব্দ নেই। মুক্তিযোদ্ধাদের অপারেশনের জন্য উপযুক্ত স্থান। পরিকল্পনা অনুসারে মুক্তিযোদ্ধারা দ্রুত শুরু করলেন তাদের কাজ। জয়নুল আবেদীনসহ কয়েকজন থাকলেন অপারেশনস্থলে। বাকিরা বিভিন্ন স্থানে অবস্থান নিলেন কাট অব পার্টি হিসেবে। বিস্ফোরকের প্রশিক্ষণ নেওয়া মুক্তিযোদ্ধারা রেল স্লিপারের নিচের পাথর সরিয়ে বসালেন নিয়ন্ত্রিত মাইন। এক ঘণ্টার মধ্যেই সম্পন্ন হলো তাদের কাজ। মাইনের সঙ্গে তার লাগিয়ে তা টেনে নিলেন কাছাকাছি নিরাপদ স্থান পর্যন্ত। মুক্তিযোদ্ধারা অবস্থান নিলেন সেখানে। এবার রেলগাড়ির জন্য অপেক্ষার পালা। মুক্তিযোদ্ধারা তার টেনে অবস্থান নিয়েছেন একটা পুকুরের পাড়ে। চারদিকে পানি। সেখানে পোকামাকড়ের দংশনে তারা সবাই অতিষ্ঠ। জয়নুল আবেদীন অসুস্থ হয়ে গেলেন। এদিকে রাত শেষে ভোর হয়। কিন্তু ট্রেনের আর দেখা নেই। মুক্তিযোদ্ধারা চিন্তিত হয়ে পড়লেন। কারণ যত বেলা হবে, তাদের সেখানে অবস্থান করা বিপজ্জনক হয়ে পড়বে। এমন সময় ট্রেনের হুইসেলের শব্দ। তখন আনুমানিক সকাল ছয়টা। কিছুক্ষণের মধ্যেই রেলগাড়ি দৃষ্টিগোচর হলো। মুক্তিযোদ্ধাদের বিস্ফোরক দল প্রস্তুতই ছিল। অপেক্ষা করছেন রেলগাড়ি নির্দিষ্ট স্থানে আসার জন্য। ইঞ্জিনের সামনে বালুভর্তি ওয়াগন। বালুভর্তি ওয়াগন চিহ্নিত স্থান অতিক্রম করামাত্র বিস্ফোরক দল মাইনের বিস্ফোরণ ঘটালেন। বিকট শব্দে গোটা এলাকা প্রকম্পিত। কালো ধোঁয়া ও জ্বলন্ত অগ্নিকুণ্ডু ওপরের দিকে উঠতে থাকল। ইঞ্জিন ও পেছনের কয়েকটি বগি মাইনের বিস্ফোরণে ব্যাপক ক্ষতিগ্রস্ত। ইঞ্জিন ও দুটি বগি সম্পূর্ণ ধ্বংস। সেগুলো রেলপথ থেকে ছিটকে নিচে পড়ে। ইঞ্জিনের পরের বগিতে ছিল পাকিস্তানি সেনা। তারা বেশির ভাগ হতাহত। অপারেশন শেষে মুক্তিযোদ্ধারা দ্রুত স্থান ত্যাগ করে চলে গেলেন নিরাপদ স্থানে।    পুরস্কার ও সম্মাননা   বীর প্রতীক   তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:জন্মের সাল অজানা বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
যদি এমন হতো?: উদ্ভট প্রকল্পিত প্রশ্নগুলোর রাশভারী উত্তর  রান্ডাল মুনরো রচিত একটি নন-ফিকশন বই। এই বইয়ে রচয়িতা বৈজ্ঞানিক প্রশ্নসমূহের উত্তর ওয়েবকমিকের মাধ্যমে প্রদান করেছেন। এই বইয়ে কিছু তালিকাবদ্ধ প্রশ্ন  সংকলন প্রকাশিত হয়েছে, যা পূর্বে লেখকের ব্লগে প্রকাশিত হয়েছে। এছাড়াও কিছু নতুন প্রশ্নের উত্তরও এই বইয়ে প্রদান করা হয়েছে।  বইটিতে কয়েক ডজন পরিচ্ছেদ রয়েছে, এই পরিচ্ছেদগুলোর শুরু হয়েছে নতুন প্রশ্নের উত্তর প্রদানের মাধ্যমে।  যদি এমন হতো?  ২০১৪ সালের ২রা সেপ্টেম্বর বাজারে আসে এবং সমালোচকদের সমাদর পায়।    ব্লগের ধারণা  বইটির শুরুতেই লেখক রান্ডাল মুনরো বলেছেন,শিশুকালে একদা তিনি প্রশ্ন তুলেছিলেন "পৃথিবীতে শক্ত বস্তুর সংখ্যা বেশি নাকি নরম বস্তুর?" এবং এই প্রশ্নের উত্তর এই দাঁড় করান যে, "পৃথিবীতে ত্রিশ কোটি বস্তু নরম প্রকৃতির এবং পঞ্চাশ কোটি বস্তু শক্ত প্রকৃতির।" বাচ্চার সাথে হওয়া এই কথোপকথন লেখকের মাকে আকৃষ্ট করে এবং তিনি লেখকের ছেলেবেলার এই প্রশ্নটি লিখে রাখেন। যদিও মুনরো স্বীকার করেছেন, এই প্রশ্নটি নেহায়েত বোকা বোকা প্রশ্ন কিন্তু তিনি এটাও দেখিয়েছেন, "প্রশ্ন যতই বোকা বোকা হোক না কেন, প্রশ্নের উত্তরের মাধ্যমেই চমকপ্রদ স্থানে পৌঁছানো সম্ভব।"  ২০১২ সাল থেকেই মুনরো তার ব্লগে যদি এমন হত? প্রশণের উত্তর দেয়া শুরু করেন। এই প্রশণগুলো তিনি তার ব্লগের পাঠকদের কাছ থেকে পেতেন। তার এই ধারণা মাথায় আসে ম্যাসাচুসেটস ইন্সটিটিউট অব টেকনোলজি আয়োজিত এক অনুষ্ঠানে। এই অনুষ্ঠানে, স্বেচ্ছাসেবকেরা উচ্চ বিদ্যালয় শিক্ষার্থীদের পছন্দমতো বিষয় পড়ানোর সুযোগ পায়। বন্ধুর কাছ থেকে শুনে মুনরো শক্তি বিষয়ে শিক্ষার্থীদের পড়াতে গেলে আবিষ্কার করেন, শিক্ষার্থীরা খুব একটা আগ্রহ দেখাচ্ছে না। কিন্তু যখন তিনি স্টার ওয়ারস ও লর্ড অব দ্যা রিং এর উদাহরণ দেয়া শুরু করেন, শিক্ষার্থীদের মাঝে আগ্রহ দেখতে পান। এমনকি শিক্ষার্থীরা সেই ক্লাসে পদার্থবিজ্ঞানের গাণিতিক সমস্যাও সমাধান করে। সেইদিনই মুনরো ক্লাসে জিজ্ঞাসিত প্রশ্ন ও উত্তর তার ব্লগে লিপিবদ্ধ করেন।    বিষয়বস্তু  বাম|থাম্ব|প্রশ্নের উত্তরের সাথে মুনরোর অঙ্কিত লাঠির মানব চিত্র দেয়া থাকে।  যদি কেমন হত? তে মুনরো প্রধানত পাঠকদের জিজ্ঞাসিত বিভিন্ন বৈজ্ঞানিক তত্ত্বীয় প্রশ্নের উত্তর দিয়েছেন। প্রশণগুলো বেশিরভাগ ক্ষেত্রে সাধারণ নয় এমনকি অস্বাভাবিক ও কাল্পনিক অবস্থায় সৃষ্ট। মুনরোর ব্লগে প্রকাশিত প্রথম প্রশ্নটি ছিল এমন:গণিত ও পদার্থবিদ্যার আশ্রয় নিয়ে মুনরো প্রমাণ করেন, এই ঘটনা একটি বৃহৎ বিস্ফোরণ ঘটাবে।  বেশিরভাগ প্রশ্নই কল্পনা এবং ধরে নেয়া দিয়ে শুরু হয়। বইটিকে আকর্ষণীয় করে তুলতে মুনরো অঙ্কিত লাঠির মানব চিত্র ভূমিকা রাখে।   পুরস্কার ও মনোনয়ন  ২০১৪ সালের সেপ্টেম্বরের ২ তারিখে প্রকাশিত হওয়ার ২০ দিনের মাথাতেই বইটি "নিউইয়র্ক টাইমস বেস্ট সেলার লিস্টে"র শীর্ষে উঠে যায়।  এছাড়াও সেই মাসে "আমাজন এই মাসের সেরা বই" খেতাব পায়। এছাড়াও বইটি ২০১৪ সালের "সেরা নন-ফিকশন বই" বিভাগে গুডরিডসে মনোনীত হয়।   টীকা    তথ্যসূত্র   বিষয়শ্রেণী:২০১৪-এর বই বিষয়শ্রেণী:বিজ্ঞানের বই
জেমস নদী ( জিম নদী বা ডাকোটা নদী নামেও পরিচিত) মিসৌরি নদীর একটি শাখা যা প্রায়  লম্বা এবং এটি মার্কিন যুক্তরাষ্ট্রের নর্থ ডাকোটা এবং দক্ষিণ ডাকোটা রাজ্যে ২০,৬৫৩ বর্গমাইল (৫৩,৪৯০ কিমি 2) জায়গা জুড়ে রয়েছে।  নদীটির প্রায় ৭০% দক্ষিণ ডাকোটাতে।  নদীটি ডাকোটার মিসৌরি পাহাড় এবং প্রাইরিস হিল নামে পরিচিত দুটি মালভূমি অঞ্চলের মধ্যে দিয়ে সমতল নিম্নভূমি অঞ্চলের মূল জলনির্গমনের ব্যবস্থা করে। এই সরু অঞ্চলটি শেষ বরফের যুগে লরেন্টিড আইস শিটের জেমস লোব দ্বারা গঠিত হয়েছিল এবং ফলস্বরূপ নদীর জলবিভাজিকা আরও ক্ষুদ্র হয়েছে এবং এর কয়েকটি বড় শাখা নদী রয়েছে।  জেমস নদী প্রতি -এ প্রায়  ঢালু হয়ে নেমে যায় এবং এই নিম্ন নতিমাত্রাটি কখনও কখনও বিপরীত প্রবাহ ঘটায়। বিপরীতে প্রবাহ ঘটে যখন উপনদীগুলির থেকে উচ্চ প্রবাহ জেমস নদীর জলের সাথে যুক্ত হয়ে উপরে কয়েক মাইল অবধি প্রবাহিত হয়। এটি দক্ষিণ ডাকোটা হুরনের উত্তরে প্রায়শই ঘটে থাকে।   নদীটি নর্থ ডাকোটার ওয়েলস কাউন্টিতে  ফেসেনডেনের উত্তর-পশ্চিমে প্রায়  উত্থিত। এটি সংক্ষিপ্তভাবে পূর্বদিকে নিউ রকফোর্ডের দিকে প্রবাহিত হয়ে তারপরে সাধারণত জেমসটাউনের পরে উত্তর ডাকোটা হয়ে প্রবাহিত হয় যেখানে এটি প্রথমবারের মত একটি বৃহত জলাধারের ( জেমসটাউন বাঁধ ) মধ্য দিতে চালিত হয় এবং তারপরে পাইপস্টেম নদীর সাথে যুক্ত হয়। এটি ব্রাউন কাউন্টিতে উত্তর-পূর্বাঞ্চলীয় দক্ষিণ ডাকোটাতে প্রবেশ করে, যেখানে এটি আবারডিনের উত্তর-পূর্বে দুটি জলাধার তৈরি করে।  কলম্বিয়াতে এটি এলম নদীর সাথে যুক্ত হয়েছে। পূর্ব দক্ষিণ ডাকোটা জুড়ে দক্ষিণ দিকে প্রবাহিত হওয়ার সময় এটি হুরন এবং মিশেল পেরিয়ে যায়, যেখানে এটি ফায়ারস্টিল খাতের সাথে যুক্ত হয়। মিশেলের দক্ষিণে এটি দক্ষিণ-পূর্ব দিকে প্রবাহিত এবং ইয়াঙ্কটনের ঠিক পূর্ব দিকে মিসৌরিতে যোগ দেয়।  মিসৌরি ছাড়া অন্য একমাত্র নদী হিসেবে জেমস নদী পুরোপুরি দক্ষিণ ডাকোটা রাজ্যে প্রবাহিত হয়।   সাধারণ বছরগুলিতে জেমস নদী এবং এর শাখা নদীর পরিস্থিতি স্থির থাকার পাশাপাশি বন্যাও হয়ে থাকে। তুষার গলে বা ভারী বৃষ্টিপাতের পরে বন্যা দেখা দেয় কারণ পানি সহজেই জেমসের তীরের বাইরে বেরিয়ে আসে এবং এই ধরনের বন্যা প্লাবনভূমির একটি উল্লেখযোগ্য অংশ জুড়ে থাকে। যখন নদীটি স্থির থাকে তখন পানির গুণমান কমে যায়।    ইতিহাস  বাম|থাম্ব| ১৮১৪ এর লুইস এবং ক্লার্ক মানচিত্রের এই অংশে পশ্চিম আইওয়া এবং পূর্ব দক্ষিণ ডাকোটার নদীগুলি দেখানো হয়েছে। জেমস (জ্যাক) মানচিত্রের বাম কেন্দ্রের কাছে দেখা যায়। ডাকোটা উপজাতিদের কাছে মূলত "ই-তা-জি-পো-কা-সে ওয়াকপা" বা আক্ষরিকভাবে "অপরিবর্তনীয় নদী" নামে পরিচিত। ফরাসি অভিযাত্রীরা এই নদীর নাম Rivière aux Jacques (জেমস নদী) রেখেছিলেন।  ডাকোটা অঞ্চলকে অন্তর্ভুক্ত করার সময় থেকেই একে জেমস নদী বলা হত। টমাস এল রোজার, প্রাক্তন কনফেডারেট জেনারেল, নর্থ ডাকোটা জুড়ে নর্দার্ন প্যাসিফিক রেলরোড তৈরিতে সহায়তা করেছিলেন। একজন ভার্জিনিয়ান ইংরেজি উপনিবেশ জেমসটাউন, ভার্জিনিয়ার বসতির নাম জেমসটাউন, নর্থ ডাকোটা রেখেছিলেন। তবে ১৮৬১ সালের ডাকোটা টেরিটরি জৈব আইন এটির নাম পরিবর্তন করে ডাকোটা নদী  রেখেছিল। নতুন নামটি জনপ্রিয় ব্যবহার পেতে ব্যর্থ হয়েছে এবং নদীটি ১৮৬১ সালের পূর্বের নামটি ধরে রেখেছে।    আরও দেখুন    মার্কিন যুক্তরাষ্ট্রের দীর্ঘতম নদীর তালিকা (প্রধান  জলপ্রবাহ অনুযায়ী)   উত্তর ডাকোটার নদীর তালিকা   দক্ষিণ ডাকোটার নদীর তালিকা   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ফরাসি ভাষার লেখা থাকা নিবন্ধ বিষয়শ্রেণী:উত্তর ডাকোটার নদী বিষয়শ্রেণী:দক্ষিণ ডাকোটার নদী
Creates a link to list all pages beginning with a given word.  To search for page names which contain given words, use .  Usage {{Look from|NAME|NAMESPACE|TEXT}}  All three parameters are optional.  If no parameters are given, the name of the tagged page used.  If there is no second parameter, the main namespace is used.  The third parameter can be used for displaying another text than the default one   Example   Case Code Result no parameter     with a first parameter     with a second parameter     with a third parameter       Aliases       বিষয়শ্রেণী:দ্ব্যর্থতা নিরসন এবং পুনর্নির্দেশনা টেমপ্লেট Category:Search templates  es:Plantilla:Lookfrom fr:Modèle:Commence par it:Template:Voci che iniziano per ja:Template:前方一致ページ一覧 mk:Шаблон:Барајод pl:Szablon:Nazwy od pt:Predefinição:Lookfrom ro:Format:Lookfrom
মিসল পাও (মারাঠি: भेळपाव) ভারতের মহারাষ্ট্র রাজ্যের একটি খাবার। এতে মিসল (একটি মশলাদার তরকারি সাধারণত মথ শিম থেকে তৈরি হয়) এবং পাও (এক ধরনের ভারতীয় রুটি রোল) থাকে।  চূড়ান্ত খাদ্য পদটির শীর্ষে রয়েছে ফারসান বা সেভ, পেঁয়াজ, লেবু এবং ধনেপাতা (সিলান্ট্রো)।  এটি সাধারণতপাউরুটি বা সাথে গরম পরিবেশন করা হয়। এটিকে প্রাতঃরাশের খাবার হিসাবে, জলখাবার হিসাবে এবং একটি সম্পূর্ণ খাবার হিসাবে পরিবেশন করা হয়।   মিসলের আঞ্চলিক বৈচিত্র  নাসিকের মিসল পাও এর উচ্চ মশলা উপাদান এবং অনন্য স্বাদের জন্য পরিচিত। মিসল পাভের বিভিন্ন সংস্করণ রয়েছে যেমন পুনে মিসাল, খানদেশি মিসল, নাসিক মিসল এবং আহমেদনগর মিসল। অন্যান্য ধরন হল কাল্য মসলাচি মিসল, শেভ মিসল এবং দই মিসল।   প্রস্তুতি  মিসল আংশিকভাবে অঙ্কুরিত মসুর ডাল দিয়ে প্রস্তুত করা হয় ও এতে পানির পরিমাণ কম থাকে এবং পানিযুক্ত, মশলাদার "কাটা" বা "কামড়" থাকে। এটির দুটি অংশ রয়েছে, মটকির একটি ঘন তরকারি যাকে বলা হয় উসল ও পানিযুক্ত গ্রেভি, একে রাসাও বলা হয়।  সাধারণত লোকেরা তাদের স্বাদ এবং প্রয়োজন অনুসারে এই দুটি মেশান। যখন মথ শিম অনুপলব্ধ হয়, তখন এটি কখনও কখনও মুগ ডাল ব্যবহার করে প্রস্তুত করা হয়। এটি ভারতীয় নাস্তায় নুডলস দিয়ে সজ্জিত করা যেতে পারে। পেঁয়াজ, আদা, রসুন এবং অন্যান্য মশলা ব্যবহার করে মথ তরকারি বা ইউসাল তৈরি করা হয়।   স্বীকৃতি  ২০১৫ সালে, দাদারের আসওয়াদ রেস্তোরাঁয় পরিবেশিত মিসল পাওকে লন্ডনের ফুডিহাব অ্যাওয়ার্ডে বিশ্বের সবচেয়ে সুস্বাদু নিরামিষ খাবার হিসাবে নাম দেওয়া হয়েছিল।   বৈকল্পিক    মিসলের এর নাসিক সংস্করণটি সাধারণত মশলাদার এবং পাও, দই, পাপড়, কাটা ধনে ও পেঁয়াজের সাথে পরিবেশন করা হয়। শহরে বেশ কিছু মিসল জয়েন্ট জনপ্রিয়  পুনেরি মিসল হল আরেকটি সংস্করণ যাতে পোহে রয়েছে। শহরে বেশ কিছু রেস্তোরাঁ রয়েছে যা তাদের মিসলের জন্য জনপ্রিয়।   টীকা    তথ্যসূত্র   বিষয়শ্রেণী:মহারাষ্ট্রীয় রন্ধনশৈলী বিষয়শ্রেণী:ভারতীয় ঝটপট খাবার বিষয়শ্রেণী:ভারতীয় তরকারি বিষয়শ্রেণী:ভারতীয় রন্ধনশৈলী